hu hu hu hu hu hu hu hu zh hu hu hu pt hu hu hu de hu gl hu hu de hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar arz az ku ru bg ca id hbs_lat vi de el eo es eu fa fi fr hy it ja kk ko lt be en nl fr pl ro ru sv ta tr fy ur uz vi xmf zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. szeptember 27.
Ugrás a navigációhoz Ugrás a kereséshez
Híd a Kerülen-folyón Csojbalszan városánál (1972-ben)
é. sz. 48° 45′ 55″, k. h. 117° 02′ 53″48.765246, 117.048036Koordináták: é. sz. 48° 45′ 55″, k. h. 117° 02′ 53″48.765246, 117.048036
A Wikimédia Commons tartalmaz Kerülen témájú médiaállományokat.
A Kerülen (mongolul XэpлeH [Herlen], kínaiul 克鲁伦河, pinjin átírással Kèlǔlún hé) folyó Mongólia keleti és Kína északkeleti részén. Kelet-Mongólia egyetlen jelentősebb folyója. Neve feltehetően tunguz eredetű, egy széles völgy, lapály jelentésű szóval hozható kapcsolatba.[1]
Hossza: 1254 km, vízgyűjtő területe 120 000 km².
Mongólia északi részén, a Hentij-hegységben ered (az Onon-folyó forrásához közel) és Kína északkeleti részén, a Hulun-(Dalaj)-tóba torkollik.
Töv ajmag területén, felső folyásának egy rövid szakaszán hegyi folyó, itt több kisebb mellékfolyót vesz fel. Kezdetben déli irányba tart, majd a hegyeket elhagyva fokozatosan északkelet felé fordul és a kelet-mongóliai sztyeppén, Hentij és Dornod ajmagon folyik keresztül. Sekélyvizű folyó, völgyének ezen a leghosszabb, sztyeppei részén nyáron és télen egyaránt kevés a csapadék.
Partjain két város épült, a két tartományi központ: Öndörhán és Csojbalszan. Az Öndörhán előtti szakaszon néhány kisebb bal oldali mellékfolyója van, de medrük gyakran teljesen kiszárad. Öndörhántól a torkolatig tartó több száz kilométeres szakaszon mellékfolyója nincs. A folyó utolsó, 164 km-es szakaszát Kína északkeleti részén, a Belső-Mongólia Autonóm Területen teszi meg és a Hulun- (más néven Dalaj)-tóba ömlik. Magas vízállás esetén az 539 m tengerszint feletti magasságban elterülő tó vize elfolyik a 30 km-re lévő Arguny folyóba.
↑ Kiss Lajos. Földrajzi nevek etimológiai szótára. Akadémiai Kiadó (1978). ISBN 963-05-1490-7
Róna-Tas András: Nomádok nyomában (Gondolat, 1961) 252 oldal.
Mongólia hegy- és vízrajzi térképe, 1: 3 000 000 (1971) (mongolul)
A lap eredeti címe: „https://hu.wikipedia.org/w/index.php?title=Kerülen&oldid=24251313”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. szeptember 27., 04:58
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.